**Referat af tillidsrepræsentantmøde**

**Tirsdag den 11.01.2022 kl. 12.30 – ca. 15.00**Mødet holdes virtuelt.

Link til videoopkald: https://meet.google.com/dnf-qcaz-myi

**Dirigent: Christian Referent: Pia**

**Dagsorden:**

**Pkt. 001 – 22 Godkendelse af referat fra d. 7.12.2021**

Referatet er godkendt.

**Pkt. 002 – 22 TR’ernes punkt**

**HL:** Elev- og klassetalssag har betydning for, om der kan blive afskedigelser.

**HV:** Der er kommet nyt skema i overbygningen med tæt på fuld tilstedeværelse på grund af store huller i løbet af dagen. Der er behov for forberedelse i ordentlige blokke. Økonomien er blevet en smule bedre. Det skaber undring at man ikke kan slette i AULA.

**BR:** Skoleleder er ved at komme tilbage.

**PPR:** Afventer Covid-punktet.

**HØ:** Der er behov for at se på den konkrete udmøntning af nedsat tid. Der blev spurgt til formålet for indsamling af opgaveoversigter.

**EG:** Der blev spurgt til censorater og prøveafvikling på de øvrige skoler. Rengøring er ikke optimal. Ledelsen vil tage det op. Der er kommet ny afdelingsleder. Et par gode medarbejdere har fundet andet arbejde. Der blev spurgt til proceduren omkring at udskifte UUV til tolærertimer på de øvrige skoler.

**Pkt. 003 – 22 KS orientering**

* Der blev orienteret om 0,64 feriedag. Den bliver placeret som en hel dag.
* Der blev orienteret om den nye KB og BSU, og det begyndende samarbejde.
* Det ser på nuværende tidspunkt ud til at *Dialog om skoleudvikling* kan gennemføres fysisk den 25. januar.
* Høring elev- og klassetalssag. Høringssvaret blev drøftet.
* Høring skolestrategi. Høringssvaret blev drøftet.

**Pkt. 004 - 22 A20**

Tidspunkt for TR-møde om erfaring med skoleplaner bliver meldt ud senere. Der blev ønsket input fra kredsen i forhold til, hvad der skal overvejes inden mødet om skoleudvikling.

Der blev orienteret om, at skolechefen er blevet gjort opmærksom på, at der tidligere har manglet opgørelser, og at overenskomsten skal overholdes.

Der blev efterspurgt TR-tid til arbejdet med skoleplanerne.

Der blev orienteret fra forhandlingsmødet om lokalaftale.

**Pkt. 005 – 22** **Covid-status på arbejdspladserne**

Kommunaldirektøren har bekræftet, at et højt beløb bliver brugt på ekstra rengøring på skoleområdet. Kredsen har stillet spørgsmål til, hvordan midlerne bliver brugt.

Der blev spurgt til, hvad der er tilkøbt af rengøring, og hvad aftalen indebærer. Svaret er uklart, så der blev opfordret til, at AMR undersøger, hvordan pengene bliver brugt på den enkelte skole.

**HL:** Der er mange smittede med Corona. Det lægger et stort pres på personalet og vækker bekymring om langtidssygemeldinger, fordi lærerne løber stærkere, når flere lærere sendes hjem. Der er stillet spørgsmål i MED til, hvor højt smittetallet skal være, før man lukker skolen. Der er nu undervisning kun i stamklasser.

**PPR:** Der er mange berøringsflader både på skoler og i institutioner med mange smittede. Der er ikke konkrete anvisninger i forhold til, hvordan den enkelte skal forholde sig.

**BR:** Meget personale har været hjemme. Flere elever er derfor holdt hjemme. Ledelsen arbejder for at få det til at hænge sammen.

**HØ:** Der har været meget personale sygemeldt. Smittetallet blandt elever ligger jævnt på det samme.

**HV:** En del kollegaer har haft Corona. Smittetallet ligger også her konstant. Rengøringen vurderes ikke bedre på trods af, at der er flere penge til området kommunalt.

**EG:** Testkapaciteten udvides. Rengøringen er ikke optimal.

**Pkt. 006 – 22 Generalforsamling 2022**

Der blev orienteret om, at Jakob Munk har sagt ja til at være dirigent.

Der blev orienteret om budget. Enderne er ikke bundet sammen endnu. Der arbejdes stadig på en mulighed for billigere husleje. F.eks. ved at dele kontorlokaler med andre kredse. Der er også set på frikøb og kontingentforhøjelse.

Der blev orienteret om, at det er valgår. Det skal hænges op på skolerne. Alle fire siddende kredsstyrelsesmedlemmer er foreløbig på valg.

Der blev orienteret om indhold. A20 bliver et selvstændigt punkt.

**Pkt. 007 – 22 Evt.**

En TR genopstiller ikke.

*Maiken Amisse*

Kredsformand/

Fællestillidsrepræsentant